ai4bharat/Pralekha huggingface dataset:
وزارت اطلاعات ونشریات
حکومت کے آٹھ سال مکمل ہونے پر ڈی ڈی نیوز کانکلیو
مرکزی وزیر جناب سربانند سونووال نے کنکلیو کے دوسرے دن شرکت کی
جناب سربانند سونووال نے کہا "گزشتہ آٹھ سالوں میں، آیوش نے نئی بلندیوں کو چھوا ہے اور اس نے ہندوستان اور بیرون ملک اعتماد حاصل کیا ہے"
مرکزی وزیر نے پی ایم گتی شکتی کے تحت وزارتوں کے مل کر کام کرنے کے نقطہ نظر کی ستائش کی
نئی دہلی۔ 04 جون وزیر اعظم جناب نریندر مودی کی قیادت میں مرکزی حکومت کے آٹھ سال مکمل ہونے کے موقع پر ڈی ڈی نیوز 3 سے 11 جون 2022 تک 'آٹھ سال مودی سرکار: سپنے کتنے ہوئے ساکار' کے عنوان سے ایک ہفتہ طویل نیوز کنکلیو کا انعقاد کر رہا ہے۔ بندرگاہوں، جہاز رانی ،آبی گزرگاہوں اور آیوش کے مرکزی وزیر جناب سربانند سونووال نے 4 جون 2022 کو کنکلیو کے دوسرے دن شرکت کی ۔
اپنے انٹرویو کے دوران، مرکزی وزیر جناب سربانند سونووال نے تبصرہ کرتے ہوئے کہا کہ یہ وزیر اعظم جناب نریندر مودی کا ویژن ہے جس کی وجہ سے آیوش کو نہ صرف ہندوستان بلکہ بیرون ملک بھی اعتماد اور قبولیت حاصل ہوئی ہے۔ مزید برآں، جام نگر میں ڈبلیو ایچ او گلوبل سینٹر فار ٹریڈیشنل میڈیسن کے قیام کے ساتھ، ہندوستان نے تمام ممالک سے روایتی ادویات کی ترقی کے لیے قیادت کی ہے۔ انہوں نے مزید کہا کہ ہندوستان ہمیشہ یوگا کا 'وشو گرو' رہا ہے اور 25 کروڑ سے زیادہ لوگوں کی شرکت کے ساتھ بین الاقوامی یوگا ڈے منانے کی منصوبہ بندی کی گئی ہے۔ جہاز رانی اور آبی گزرگاہوں کے شعبے میں بندرگاہوں کی تجدید کاری اور پی ایم گتی شکتی کا حوالہ دیتے ہوئے، انہوں نے کہا کہ ہندوستان کے لیے یہ ضروری ہے کہ وہ اپنی بندرگاہ کی مسابقت کو کارکردگی  اور صلاحیت دونوں لحاظ سے بڑھائے۔ انہوں نے مزید کہا کہ مرکزی حکومت پچھلی حکومتوں کے شمال مشرق کے تئیں بے اعتنائی کا خاتمہ کرنے کے لیے پرعزم ہے، جس نے بدامنی پیدا کرنے کے لیے مفاد پرستوں کی حوصلہ افزائی کی تھی۔
’مہاراماری سےرکشا،سب کی سرکشا‘کے موضوع پر بات چیت کے دوران، آشا اور اے این ایم کارکن پونم نوٹیال، مینا ہلووا اور بنیتا کھٹووال نے بتایا کہ کس طرح انہوں نے کووڈوبائی مرض کے دوران آخری سرے تک بیداری پیدا کی اور ترسیل کو یقینی بنایا۔ پدم شری ڈاکٹر کملاکر ترپاٹھی نے کہا ان جیسے فرنٹ لائن کارکنان وبائی مرض کے خلاف ہندوستان کے ردعمل میں ریڑھ کی ہڈی کی حیثیت رکھتے تھے اور عالمی سطح پر بھی ان کی ستائش کی گئی ہے۔
'میڈیکل شعبے میں آگے بڑھنے' کے موضوع پرایک پینل بحث میں حصہ لیتے ہوئے ، ایمس کے ڈائریکٹر ڈاکٹر رندیپ گلیریا نے کہا کہ ہندوستان نے اپنی صلاحیتوں کو تیزی سے بڑھایاہے، خواہ وہ جانچ ہو، پی پی ای کٹس اور مقامی طور پر ماسک یا ویکسین کی کی تیاری ہو۔ اس طرح حفاظتی اقدامات کے باعث لاکھوں شہریوں کی جان بچائی جا سکی۔ جناب انوراگ ورشنی اور آچاریہ بالاکرشن نے بتایا کہ کس طرح آیوش بھی اس موقع پر خاص طور سے لوگوں کی قوت مدافعت کو بہتر بنانے میں معاون ثابت ہوا۔ سی ایس آئی آر کے سابق ڈی جی ڈاکٹر شیکھر مانڈےنے کہا کہ سی ایس آئی آر اور ڈی آر ڈی او نے حکومت کی اعلیٰ سطحوں کے تعاون سے ہسپتالوں اور آکسیجن پلانٹوں کو تیزی سے قائم کرنے کے لیے اپنی موجودہ صلاحیتوں کا استعمال کیا۔ 1ایم جی کے سی ای او پرشانت ٹنڈن نے کہا کہ ہندوستان ہمیشہ سے ہی دنیا کی فارمیسی رہا ہے اور مستقبل میں یہ حفظان صحت کے اسٹارٹ اپ اور حکومت کی زیر قیادت این ڈی ایچ ایم کی بدولت ڈیجیٹل حفظان صحت کا مرکز بن سکتا ہے۔
۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6125
(Visitor Counter : 105
ایٹمی توانائی کا محکمہ
حکومت بجلی کی پیداوار میں اضافے کے لئے مزید نیوکلیائی بجلی پلانٹ لگانے کا منصوبہ رکھتی ہے : ڈاکٹر جتیندر سنگھ
نئی دلّی ،28 / سائنس اور ٹیکنا لوجی کے وزیر مملکت  ، سائنس اور ٹیکنا لوجی ، زمینی سائنس کے وزیر مملکت  ، وزیر اعظم کے دفتر میں وزیر مملکت ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ حکومت بجلی کی پیداوار میں اضافے کے لئے مزید نیو کلیائی بجلی پلانٹ لگانے کا منصوبہ رکھتی ہے ۔ آج لوک سبھا میں ایک سوال کا تحریری جواب دیتے ہوئے ، انہوں نے کہا کہ سرِ دست کل 6780 ایم ڈبلیو کی صلاحیت والے 22 ری ایکٹر کام کر رہے ہیں اور ایک ری ایکٹر ، کے اے پی پی – 3  کو 10 جنوری ، 2021 ء کو گرڈ سے مربوط کیا گیا ہے ۔ اس کے علاوہ ، 10 ری ایکٹروں کی  تعمیر مختلف مراحل میں ہے ، جس کی کل صلاحیت 8000 ایم ڈبلیو ہے ۔
حکومت نے دیسی تکنیک سے 700 ایم ڈبلیو والے بھاری پانی کے 10 ری ایکٹروں  کو فلیٹ موڈ میں تعمیر کرنے کے لئے انتظامی اور مالی اجازت دے دی ہے ۔ زیر تعمیر پروجیکٹوں کی تکمیل کے بعد نیو کلیائی صلاحیت 2031 ء تک 22480 ایم ڈبلیو تک پہنچنے کی امید ہے ۔ اس کے علاوہ ، مستقبل میں مزید نیو کلیائی بجلی گھر تعمیر کرنے کا منصوبہ ہے ۔
نیو کلیائی بجلی گھروں میں تحفظ کے تمام اقدامات کئے گئے ہیں ، جس میں سٹنگ ، ڈیزائن ، تعمیرات اور بجلی بنانے کا کام شامل ہے ۔ نیو کلیائی بجلی گھروں کا ڈیزائن تحفظ کے اصولوں پر عمل کرتے ہوئے تیار کئے گئے ہیں ۔ اس سے ریڈیو تابکاری اور ماحولیات کے درمیان مختلف رکاوٹوں کو دور کرنے کو یقینی بنایا گیا ہے ۔
ان بجلی گھروں میں کام اعلیٰ تعلیم یافتہ ، تربیت یافتہ اور لائسنس شدہ عملے کے ذریعے تمام ضابطوں پر عمل کرتے ہوئے کیا جاتا ہے ۔ نیوکلیائی بجلی گھروں میں کام کرنے والے تمام عملے کو ذاتی تحفظ اور مناسب ساز و سامان  اور نگرانی کی امداد فراہم کی گئی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7130
(Visitor Counter : 166
ماحولیات، جنگلات اور موسمیاتی تبدیلی کی وزارت
جنگلاتی وسائل کے بندوبست کے سلسلے میں درج فہرست قبائل اور روایتی طور پر جنگلات میں رہنے والے دیگر لوگوں کو مزید تفویض اختیارات
جناب ارجن منڈا اور جناب پرکاش جاؤڈیکر کل ایک مشترکہ مراسلہ جاری کریں گے
نئی دہلی، 5 جولائی 2021، قبائلی امور کی وزارت اور ماحولیات، جنگلات اور آب و ہوا کی تبدیلی کی وزارت نے مشترکہ طور پر جنگلاتی کے وسائل کے بندوبست کے سلسلے میں قبائلی برادریوں کو مزید اختیارات دینے کا فیصلہ کیا ہے۔ کل صبح 11 بجے نئی دلی میں واقع اندرا پریاورن بھون میں اس سلسلے میں ایک ’مشترکہ مراسلے‘ پر دستخط کئے جائیں گے۔
دستخط کئے جانے کی تقریب کا انعقاد ہائی بریڈ موڈ میں کیا جائے گا اور اس میں فاریسٹ سکریٹری جناب رامیشور پرساد گپتا ، ٹرائبل سکریٹری جناب انل کمار جھا اور تمام ریاستوں کے روینیو سکریٹری شرکت کریں گے۔
قبائلی امور کے وزیر جناب ارجن منڈا اور ماحولیات، جنگلات اور آب ہوا کی تبدیلی کے وزیر جناب پرکاش جاؤڈیکر تقریب سے خطاب کریں گے۔ اس تقریب میں ماحولیات کے وزیر مملکت جناب باپل سپریو اور قبائلی امور کی وزیر مملکت محترمہ رینوکا سنگھ سروتا بھی شرکت کریں گی۔
مشترکہ مراسلہ درج فہرست قبائل اور دیگر روایتی طور پر جنگل میں رہنے والوں  سے متعلق قانون 2006، جس کو عام طور پر فاریسٹ رائٹس ایکٹ  کے نام سے جانا جاتا ہے، کے موثر نفاذ سے متعلق ہے۔
اس ایکٹ میں جنگلات میں رہنے والے درج فہرست قبائل  اور دیگر روایتی طور پر جنگلات میں رہنے والوں  جو کہ کئی پیڑھیوں سے ایسے جنگلات میں رہتے ہیں، لیکن ان کے حقوق کو تسلیم نہیں کیا گیا تھا ۔ ان کے جنگلات میں رہنے اور جنگلات کی زمین میں جنگلاتی حقوق اور کام کاج کو تسلیم کیا گیا ہے اور جنگلاتی حقوق کو درج کرنے اور جنگلاتی زمین کے سلسلے میں ان کے حقوق کو تسلیم جانے کے لئے مطلوب شہادت کی نوعیت کا خاکہ مہیا کرایا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-6217
(Visitor Counter : 180
کامرس اور صنعت کی وزارتہ
بھارت ۔ یو اے ای، سی ای پی اے مذاکرات کا تیسرا دور دلی میں پیر سے شروع ہوگا
بھارت ۔ یو اے ای جامع اقتصادی شراکت داری سے دو طرفہ تجارت کوفائدہ ہوگا اور نئے روزگار پیدا ہوں گی: جناب پیوش گوئل
جناب پیوش گوئل نے بھارت۔ یو اے ای، سی ای پی اے مذاکرات کے بارے میں مختلف متعلقین کے ساتھ صلاح ومشورہ کیا
کامرس و صنعت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے آج یہاں بھارت ۔ یو اے ای جامع اقتصادی شراکت داری معاہدہ مذاکرات کےبارے میں مختلف متعقلین سے صلاح ومشورہ کرنے کے ایک حصےکے طور پر الیومینم ، تانبہ، کیمیکلز اور پیٹرول کیمیکلز صنعت کے نمائندوں سے ملاقات کی۔
بھارت یو اے ای، سی ای پی اے مذاکرات کا تیسرا دور نئی دلی میں 6 سے 10 دسمبر 2021 تک منعقد کیا جائے گا، جس میں دونوں فریق مذاکرات مکمل کرنے کی کوشش کریں گے۔ جناب پیوش گوئل نے صنعت کے نمائندوں کو یو اے ای کے ساتھ مجموعی ، اقتصادی اور کمرشیل تعلقات کو فروغ دینے میں سی ای پی اے کی اہمیت سے واقف کرایا، جس سے نہ صرف دو طرفہ تجارت کو فائدہ ہوگا بلکہ نئے روزگار بھی پیدا ہوں گے اور وسیع پیمانے پر سماجی و اقتصادی مواقع پیدا ہوں گے۔
ان مذاکرات کے بارے میں معلومات فراہم کراتے ہوئے جناب گوئل نے صنعت کے تعاون کے جذبے کی ستائش کی اور صنعتی نمائندوں سے کہا کہ وہ ملک کے وسیع تر مفاد میں اسی جذبے کے ساتھ سی ای پی اے مذاکرات کی حمایت جاری رکھیں اور ملک کی کثیر شعبہ جاتی اقتصادی ویلیو چین کی کلی ترقی میں تعاون کریں۔
وزیر موصوف نے لیبر کی کثرت والی صنعتوں کے لئے سی ای پی اے معاہدے سے ہونے والے ممکنہ فائدوں پر بھی زور دیا اور دیگر سب سے مختلف اقتصادی فائدوں کے بارے میں بھی بتایا جن میں سرمایہ کاری ، روزگار پیدا ہونے اور روزگار کے مواقع میں اضافہ شامل ہے۔ اس کے علاوہ صنعتی نمائندوں کو معاہدے کی اسٹریٹیجک اہمیت سے بھی واقف کرایا گیا جس میں گہرے دو طرفہ اقتصادی تعلقات اور وسیع بازار تک رسائی کا احاطہ کیا گیا ہے ۔
متعلقین نے بھارت کی صنعت کے سروکاروں پر توجہ دینے کے لئے اور اس سلسلے میں بازار تک رسائی اور گھریلو حساسیت کے درمیان مجموعی توازن کو یقینی بنانے کے پیش نظر مثبت مادخل فراہم کرانے کے لئے وزیر موصوف کا شکریہ ادا کیا ۔
۔۔۔۔۔۔۔۔۔۔۔
ش ح۔ا گ ۔ن ا۔
U-13724
(Visitor Counter : 96
کابینہ
کابینہ نے سافٹ ویئر مصنوعات -2019 سے متعلق قومی پالیسی کو منظوری دی
نئی دہلی،28 فروری 2019؍وزیر اعظم جناب نریندر مودی کی زیر صدارت مرکزی کابینہ نے سافٹ ویئر مصنوعات ملک کے طورپر بھارت کو ترقی دینے کے لئے سافٹ ویئر مصنوعات-2019 سے متعلق قومی پالیسی کو منظوری دی ہے۔
بڑا اثر:
سافٹ ویئر مصنوعات ماحولیاتی نظام میں اختراعات، دانشورانہ املاک  کی تخلیق اور پیداواریت میں بڑے پیمانے پر قدر میں اضافے کی خصوصیت حاصل ہے، جس کے اندر سافٹ ویئر شعبے میں نمایاں طورپر آمدنی اور برآمدات بڑھانے، ابھرتی ہوئی ٹیکنالوجیز میں بڑی تعداد میں روزگار اور سرمایہ کاری کے مواقع پیدا کرنے اور ڈیجیٹل انڈیا پروگرام کے تحت دستیاب مواقع سے فائدہ اٹھانے کی صلاحیت ہے، جس کے نتیجے میں جامع او رپائیدار ترقی کو فروغ ملے گا۔
اخراجات:
ابتدائی طورپر سات سالوں کی مدت میں اس پالیسی کے تحت آنے والے پروگراموں ؍اسکیموں کے نفاذ کے لئے 1500کروڑ روپے کی لاگت شامل ہے۔ 1500کروڑ روپے سافٹ ویئر پروڈکٹ ڈیولپمنٹ فنڈاور ریسرچ اور انوویشن فنڈ میں تقسیم کیا گیا ہے۔
نفاذ کی حکمت عملی اور اہداف:
پالیسی سے ملک میں سافٹ ویئر مصنوعات شعبے کی ترقی کے لئے متعدد اسکیمیں ، اقدامات، پروجیکٹ وضع کئے جائیں گے۔ این پی ایس پی-2019 کے ویژن کے حصول کے لئے پالیسی کے درج ذیل مشن ہیں:
- دانشورانہ املاک سے متاثر ایک پائیدار بھارتی سافٹ ویئر مصنوعات صنعت کے قیام کو فروغ دینا، جس کے نتیجے میں 2025ء تک عالمی سافٹ ویئر مصنوعات مارکیٹ میں بھارت کی حصے داری میں دس گنا اضافہ ہو۔
- سافٹ ویئر مصنوعات صنعت میں 10 ہزار ٹیکنالوجی اسٹارٹ اَپ کا آغاز کرنا، جس میں ٹائر ٹو اور ٹائر تھری قصبوں اور شہروں میں اس طرح کے ایک ہزار ٹیکنالوجی اسٹارٹ اَپ شامل ہیں اور 2025ء تک 3.5ملین لوگوں کے لئے براہ راست اور بالواسطہ طورپر ملازمت کے مواقع پیدا کرنا ہے۔
- سافٹ ویئر پروڈکٹ مصنوعات کے لئے 1,000,000 آئی ٹی پیشہ وروں کو ہنر مند بناکر ایک ٹیلنٹ پول کا قیام کرنا، 100,000اسکول اور کالج کے طلباء کو ترغیب دینا اور دس ہزار ایسے خصوصی مہارت والے پیشہ وروں کو پیدا کرنا ہے، جو قیادت فراہم کرسکیں۔
- 20 شعبہ جاتی اور اسٹریٹیجی کے لحاظ سے واقع ایسے سافٹ ویئر پروڈکٹ ڈیولپمنٹ کلسٹر ڈیولپ کرکے کلسٹر پر مبنی اختراع زدہ ماحولیاتی نظام پیدا کرناہے، جن کے پاس مربوط آئی سی ٹی بنیادی ڈھانچہ، مارکیٹنگ، تحقیق اور ترقی اور مینٹرنگ سپورٹ حاصل ہو۔
- اس پالیسی کے نفاذ کے لئے اسکیموں اور پروگراموں کو شروع کرنے اور ان پر نظر رکھنے کے لئے قومی سافٹ ویئر مصنوعات مشن کا قیام حکومت اور صنعت کی اشتراک سے عمل میں لایا جائے گا۔
پس منظر:
بھارتی آئی ٹی صنعت غالب طورپر ایک خدمات صنعت رہی ہے۔ تاہم ٹیکنالوجی رُخی مصنوعات اور خدمات کے ذریعے ویلو چین کو فروغ دینے کی ضرورت محسوس کی گئی ہے۔ایک مضبوط سافٹ ویئر پروڈکٹ ماحولیاتی نظام پیدا کرنے کے لئے حکومت نے سافٹ ویئر مصنوعات-2019 سے متعلق قومی پالیسی کو منظوری دی ہے، جس کا مقصد اختراع ، پائیدار، دانشورانہ املاک کے ذریعے ، ٹیکنالوجی اسٹارٹ اَپ کو فروغ دے کر بھارت کو ایک عالمی سافٹ ویئر پروڈکٹ مرکز کے طورپر ترقی دینا ہے۔مزید برآں، پالیسی کا مقصد حکومت کے دیگر پروگراموں، جیسے اسٹارٹ اَپ انڈیا، میک اِن انڈیا اور ڈیجیٹل انڈیا، اسکل انڈیا وغیرہ سے اسے جوڑنا ہے، تاکہ 2025ء تک 3.5ملین کی براہ راست یا بالواسطہ طورپر ملازمت کے ساتھ 80-70 بلین امریکی ڈالر کی بھارتی سافٹ ویئر مصنوعات صنعت تیار کی جاسکے۔
م ن۔ن ا۔ن ع
U: 1326
(Visitor Counter : 48
وزارت ماہی پروری، مویشی پروری و ڈیری
ماہی پروری، مویشی پوروی اور ڈیری کے مرکزی وزیر جناب پرشوتم روپالا کی قیادت میں ایک اعلیٰ سطحی وفد کا ناروے کا دورہ
ماہی گیری اور آبی زراعت کے میدان میں ہندوستان اور ناروے کے درمیان باہمی تعاون کو مضبوط کرنے کے لیے ناروے کے دورے کا تصور کیا گیا تھا
مرکزی وزیر نے ایکوا جین کے ساتھ مشترکہ تعاون کے مواقع پر تبادلہ خیال کیا
مرکزی وزیر برائے ماہی پروری، مویشی پروری اور ڈیری جناب پرشوتم روپالا اور ماہی پروری، مویشی پروری اور ڈیری کے مملکتی وزیر ڈاکٹر ایل مروگن، محترمہ نیتو کماری پرساد، جوائنٹ سکریٹری کی قیادت میں ایک اعلیٰ سطحی وفد نے آج ناروے کا دورہ کیا۔
جیسا کہ ماہی پروری اور آبی زراعت کے شعبے کو عالمی معیشت میں اس کے تعاون کے حوالے سے تسلیم کیا جا رہا ہے حکومت ہند متعدد ایسے عالمی امکانات سے واقف ہے جو اسے مزید ترقی کے قابل بنا سکتے ہیں۔ اس لیے ناروے کے دورے کا تصور ماہی پروری اور آبی زراعت کے شعبے میں ہندوستان اور ناروے کے درمیان باہمی تعاون کو مضبوط کرنے کے لیے کیا گیا تھا۔
وفد نے آج کلسٹرگاٹا کے ٹرونڈھیم اسپیکٹرم  میں ایکوا نور 2023 تجارتی شو کی افتتاحی تقریب میں شرکت کی۔ ایکوا نور آبی زراعت کی ٹیکنالوجی اور جدت طرازی کے لیے دنیا کے سب سے بڑے تجارتی شوز میں سے ایک ہے اور یہ ایک دو سالہ آبی زراعت کی نمائش اور تجارتی میلہ ہے۔
ایکوا نور 2023 کی افتتاحی تقریب میں شرکت کے بعد نمائش اور پائیدار آبی زراعت کے لیے تازہ ترین پیشرفت اور حل کا جائزہ لینے کے بعد وفد نے ایکوا جین کا دورہ کیا جو ایک تحقیق پر مبنی بریڈنگ کمپنی ہے جو کہ عالمی آبی زراعت کو جینیاتی اسٹارٹر مواد اور فرٹیلائزڈ انڈے تیار اور فراہم کرتی ہے۔ جناب پرشوتم روپالا اور ڈاکٹر ایل مروگن نے ایکوا جین کے سی ای او مسٹر ناٹ روفلو کے ساتھ مشترکہ تعاون کے مواقع پر تبادلہ خیال کیا۔ سالمن کی افزائش کے بارے میں ایک پریزنٹیشن ڈائرکٹر آف بریڈنگ آر اینڈ ڈی نے ایکوا جین جناب میٹیاس میڈینا نے دی ۔
زراعت اور کاشتکاروں کی فلاح و بہبود کی وزارت
ہندوستانی کیلے اور چھوٹی مکئی کو کناڈا کی مارکیٹ تک رسائی حاصل
نئی دہلی۔ 09 اپریل ہندوستان اور کناڈا کی نیشنل پلانٹ پروٹیکشن آرگنائزیشنز کے درمیان ہندوستانی کیلے اور چھوٹی مکئی کے لیے منڈی تک رسائی پر بات چیت کے نتیجے میں ان اجناس کے لیے کناڈا کی مارکیٹ تک رسائی حاصل ہوئی۔ جناب منوج آہوجا، سکریٹری  اور کناڈا کے ہائی کمشنر عزت مآب کیمرون میکے کے درمیان 7 اپریل 2022 کو ہوئی میٹنگ میں کناڈا نے مطلع کیا کہ ہندوستان سے کناڈا کو تازہ چھوٹی مکئی کی برآمد اپریل 2022 سے ہدایت نامہ ڈی – 95 – 28: پلانٹ پروٹیکشن امپورٹ اینڈ ڈومیسٹک موومنٹ ریکوائرمنٹ فار کورن ایند آٹومیٹڈ امپورٹ ریفرنس سسٹم  کی تجدید کے بعد شروع ہوسکتی ہے۔ مزید برآں، ہندوستان کے ذریعہ تازہ کیلے کے لیے فراہم کردہ تکنیکی معلومات کی بنیاد پر، کناڈا نے فوری طور پر کیلے کو کناڈا میں داخلے کے لیے منظوری دے دی ہے۔
کناڈا کی حکومت کے اس فیصلے سے ان فصلوں کی کاشت کرنے والے ہندوستانی کسانوں کو بہت فائدہ پہنچے گا اور ہندوستان کی برآمدی آمدنی میں بھی اضافہ ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-4072
(Visitor Counter : 110
صحت اور خاندانی بہبود کی وزارت
ایمس جیسے نئے اداروں کے لیے مختص فنڈز کی اطلاع
نئی دہلی، 17 دسمبر 2021:
پردھان منتری سواستھیہ سرکشا یوجنا  کے تحت منظور شدہ نئے ایمس کے لیے فنڈز اس اسکیم کے لیے مشترکہ مختص بجٹ سے دستیاب کرائے جاتے ہیں۔ ایک پروجیکٹ کے طور پر نئے ایمس کے قیام کے لیے پی ایم ایس ایس وائی بجٹ کے کیپیٹل ہیڈ کے تحت مختص رقم سے عمل درآمد کرنے والی ایجنسیوں کو فنڈز جاری کیے جاتے ہیں۔ 2019-20 اور 2020-21 کے دوران جاری کردہ فنڈز کی ایمس پروجیکٹ وار تفصیلات ضمیمہ اول میں دی گئی ہیں۔
انسٹی ٹیوٹ کی سطح پر کام کاج کے اخراجات کے لیے پی ایم ایس ایس وائی بجٹ کے ریونیو ہیڈ سے گرانٹس ان ایڈ کے طور پر فنکشنل / جزوی طور پر فعال ایمس کو فنڈز جاری کیے جاتے ہیں جن کی تفصیلات ضمیمہ – دوم میں دی گئی ہیں۔
ضمیمہ - اول
2020 – 21 کے دوران جاری کردہ فنڈز کی ایمس پروجیکٹ وار تفصیلات
|
|
نمبر شمار
|
|
ایمس
|
|
جار کردہ پروجیکٹ فنڈ 
|
|
2019-20
|
|
2020-21
|
|
1
|
|
رائے بریلی، اترپردیش
|
|
176.54
|
|
200.34
|
|
2
|
|
منگلاگیری، آندھرا پردیش
|
|
233.11
|
|
261.10
|
|
3
|
|
ناگپور، مہاراشٹر
|
|
340.11
|
|
231.77
|
|
4
|
|
کلیانی، مغربی بنگال
|
|
316.19
|
|
274.02
|
|
5
|
|
گورکھپور، اترپردیش
|
|
332.17
|
|
127.13
|
|
6
|
|
بٹھنڈہ، پنجاب
|
|
232.10
|
|
202.02
|
|
7
|
|
گوہاٹی، آسام
|
|
167.13
|
|
166.31
|
|
8
|
|
بلاس پور، ہماچل پردیش
|
|
280.23
|
|
378.78
|
|
9
|
|
دیوگھر، جھارکھنڈ
|
|
164.32
|
|
206.63
|
|
10
|
|
وجے نگر، جموں
|
|
0.00
|
|
322.35
|
|
11
|
|
اوانتی پورہ، کشمیر
|
|
0.00
|
|
211.16
|
|
12
|
|
مدورائی، تمل ناڈو
|
|
3.12
|
|
4.23
|
|
13
|
|
راجکوٹ، گجرات
|
|
2.20
|
|
161.86
|
|
14
|
|
بی بی نگر،تلنگانہ
|
|
12.09
|
|
6.77
ضمیمہ – دوم
فنکشنل / جزوی طور پر فعال ایمس کو گرانٹ سان ایڈ جاری
کروڑ روپے
|
|
نمبر شمار
|
|
ایمس
|
|
2019-20
|
|
2020-21
|
|
1
|
|
رائے بریلی، اترپردیش
|
|
23.96
|
|
40.00
|
|
2
|
|
منگلاگیری، آندھرا پردیش
|
|
31.00
|
|
53.50
|
|
3
|
|
ناگپور، مہاراشٹر
|
|
31.00
|
|
66.50
|
|
4
|
|
کلیانی، مغربی بنگال
|
|
18.00
|
|
16.30
|
|
5
|
|
گورکھپور، اترپردیش
|
|
27.00
|
|
60.30
|
|
6
|
|
بٹھنڈہ، پنجاب
|
|
6.81
|
|
37.50
|
|
7
|
|
گوہاٹی، آسام
|
|
1.00
|
|
9.50
|
|
8
|
|
بلاس پور، ہماچل پردیش
|
|
1.50
|
|
5.00
|
|
9
|
|
دیوگھر، جھارکھنڈ
|
|
3.00
|
|
28.30
|
|
10
|
|
وجے نگر، جموں
|
|
0.00
|
|
3.00
|
|
11
|
|
اوانتی پورہ، کشمیر
|
|
0.00
|
|
1.50
|
|
12
|
|
راجکوٹ، گجرات
|
|
0.00
|
|
9.00
|
|
13
|
|
بی بی نگر،تلنگانہ
|
|
22.00
|
|
29.00
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ اطلاع دی۔
قانون اور انصاف کی وزارت
مرکزی کابینہ نے ہندوستان کے ذریعے ثالثی کے نتیجے میں بین الاقوامی سیٹلمنٹ معاہدے پر اقوام متحدہ کنوینشن پر دستخط کرنے کو منظوری دی
نئی دہلی،31 جولائی۔ وزیراعظم جناب نریندر مودی کی سربراہی میں مرکزی کابینہ نے 7اگست 2019 کو سنگاپور میں منعقدہ جمہوریہ ہند کے ذریعے ثالثی کے نتیجے میں بین الاقوامی سیٹلمنٹ معاہدے پر اقوام متحدہ کے کنوینشن پر دستخط کرنے کو اپنی منظوری دے دی ہے۔
فائدے:
اس کنوینشن پر دستخط کرنے سے سرمایہ کاروں کا اعتماد بڑھے گا اور متبادل تنازعات حل  پر بین الاقوامی پریکٹس پر عمل کرنے کے ہندوستان کے عزم کے بارے میں غیرملکی سرمایہ کاروں کو مثبت اشارے ملیں گے۔
اے ڈی آر میکنزم کو بڑھاوا دینے کی پہل:
ہندوستان میں بین الاقوامی کمرشیل ثالثی کی حوصلہ افزائی کرنے کے لئے ، حکومت، ثالثی کے ایک جامع ایکوسسٹم کو تشکیل دینے کے لئے، نئی دلّی بین الاقوامی ثالثی مرکز  ایک قانون ادارے کے طور پر قائم کررہی ہے۔ کمرشیل کورٹ ایکٹ، 2015 میں ترمیم کی گئی ہے اور قانونی طور پر آبیٹریشن اینڈ کنسیلی ایشن ایکٹ 1996 میں ترمیم کا کام ابھی جاری ہے۔ اس پہل سے ہندوستان میں گھریلو اور بین الاقوامی کاروباری تنازعات کے حل کے مقصد سے اس کی حوصلہ افزائی کی جارہی ہے۔ اس میں اے ڈی آر میکنزم آف آربیٹریشن، کنسیلی ایشن اور ثالثی شامل ہیں۔ کچھ معاملات کے زمرے میں ایک نئے باب  کو کمرشیل کورٹ ایکٹ 2015 میں شامل کیا گیا ہے۔ اس لئے کنوینشن کی پروویژنز گھریلو قوانین اور متبادل تنازعہ حل میکنزم کو مضبوط کرنے کے لئے مجوزہ کوششوں کے مطابق ہیں۔
U. No. 3525
(Visitor Counter : 66
زراعت اور کاشتکاروں کی فلاح و بہبود کی وزارت
خریف مارکیٹنگ سیزن  21-2020 کے دوران کم سے کم امدادی قیمت  کا نفاذ
خریف مارکیٹنگ سیزن کے دوران خریداری سے تقریباً 27.81 لاکھ دھان کے کسانوں کو 57967.79 کروڑ روپے کی ایم ایس پی قدر کا فائدہ ہوا ہے۔
موجودہ خریف مارکیٹنگ سیزن  21-2020 میں، حکومت نے موجودہ ایم ایس پی اسکیموں کے مطابق خریف 21-2020 فصلوں کی خریداری جاری رکھی ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اڈیشہ اور مہاراشٹر جیسی ریاستوں/ مرکز کے زیر انتظام علاقوں میں آسانی سے جاری ہے۔ گذشتہ سال کے 259.41 ایل ایم ٹی کے مقابلے 25 نومبر 2020 تک 307.03 ایل ایم ٹی سے زیادہ دھان کی خریداری ہوچکی ہے۔ اس طرح پچھلے سال کے مقابلے دھان کی خریداری میں 18.35 فیصد کا اضافہ ہوا ہے۔ مجموعی طور پر 307.03 ایل ایم ٹی خریداری میں صرف پنجاب کی حصہ داری 202.53 یل ایم ٹی کی ہے، جو مجموعی خریداری کا 65.96 فیصد ہے۔
جاری کے ایم ایس خریداری عمل کے تحت 57967.79 کروڑ روپے کے دھان کی خریداری کی گئی ہے جس سے تقریباً 27.81 لاکھ کسان مستفید ہوئے ہیں۔
اس کے علاوہ، خریف مارکیٹنگ سیزن 2020 کے دوران تمل ناڈو، کرناٹک، مہارشٹر، تلنگانہ، گجرات، ہریانہ، اترپردیش، اڈیشہ، راجستھان اور آّندھراپردیش ریاستوں کی تجویز پر مبنی امدای قیمت اسکیم  کے تحت 45.24 ایل یم ٹی دالیں اور تلہن کی خریداری کے لئے منظوری دی گئی گئی ہے۔ نیز آندھراپردیش، کرناٹک، تمل ناڈو اور کیرالہ کی ریاستوں کے لئے 1.23 ایل ایم ٹی کوپرا  کی خریداری کو بھی منظوری دی گئی ہے۔ دیگر ریاستوں/ مرکز کے زیر انتظام علاقوں کے لئے پی ایس ایس کے تحت تجویز حاصل ہوجانے پر دالیں ، تلہن اور کوپرا کی خریداری کو منظوری دی جائے گی تاکہ سال 21-2020 کے لئے مرکزی نوڈل ایجنسیاں ریاستی نوڈل ایجنسیوں کے ذریعے ان فصلوں کے ایف کیو گریڈ کی خریداری اعلان شدہ ایم ایس پی پر براہ راست کسانوں سے کرسکیں، اگر متعلقہ ریاستوں- مرکز کے زیر انتظام ریاستوں میں اعلان شدہ فصلوں کی کٹائی کی مدت کے دوران فصلوں کی بازاری قیمت ایم ایس پی سے کم ہوجاتی ہے۔
حکومت نے اپنی نوڈل ایجنسیوں کے توسط سے 25 نومبر 2020 تک 86199.73 ایم ٹی مونگ، اڑد، مونگ پھلی اور سویابین کی خریداری کی ہے، جس کا ایم ایس پی 465.05 کروڑ روپے ہے اور اس سے تمل ناڈو، مہاراشٹر، گجرات اور راجستھان کے 49.736 کسانوں کو فائدہ ہوا ہے۔
اسی طرح 25 نومبر 2020 تک 52.40 کروڑ روپے کے ایم یس پی پر 5089 ایم ٹی کوپرا  کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 ایم ٹی کوپرے کی خرید کی گئی تھی۔ کوپرا اور اڑد کے معملے میں زیادہ تر بڑی پیداوار کرنے والی ریاستوں میں خریداری کی شرح ایم ایس پی سے زیادہ ہے۔ خریف دالیں اور تلہن کے سلسلے میں ریاستیں/ مرکز کے زیرانتظام ریاستوں کی حکومتوں نے آمد کی بنیاد پر اپنی طے شدہ تاریخ سے خریداری کا آغاز کرنے کے لئے ضروری انتظامات کئے ہیں۔
پنجاب، ہریانہ، راجستھان، مدھیہ پردیش، تلنگانہ، آندھراپردیش، مہاراشٹر اور گجرات ریاستوں میں ایم ایس پی کے تحت کپاس کے بیج  کی خریداری کا کام آسانی سے جاری ہے۔ 25 نومبر 2020 تک 7527 کروڑ روپے قیمت کی 2549404 کپاس کی گانٹھوں کی خریداری کی گئی ہے، جس سے 513960 کسانوں کو فائدہ ہوا ہے۔
امور داخلہ کی وزارت
مرکزی وزیر داخلہ جناب امت شاہ کل بنگلورو، کرناٹک میں ’منشیات کی اسمگلنگ اور قومی سلامتی‘ کے موضوع پر منعقد ہونے والی علاقائی کانفرنس کی صدارت کریں گے
وزیر اعظم جناب نریندر مودی کی قیادت میں حکومت ہند نے منشیات سے پاک ہندوستان بنانے کے لیے منشیات کے خلاف زیرو ٹالرنس کی پالیسی اپنائی ہے
مرکزی وزیر داخلہ ضبط کی گئی 9298 کلوگرام منشیات کو تلف کرنے کی بھی نگرانی کریں گے، 01 جون 2022 سے شروع ہونے والی 75 روزہ مہم کے دوران 75000 کلوگرام منشیات کو تلف کرنے کا ہدف مقرر کیا گیا تھا، لیکن اب تک مجموعی طور پر 594620 کلو منشیات کو تلف کیا جا چکا ہے، جو کہ مقررہ ہدف سے کئی گنا زیادہ ہے
وزیر اعظم نریندر مودی کی ہدایت پر، وزارت داخلہ نے ادارہ جاتی ڈھانچے کو مضبوط بنانے، تمام منشیات ایجنسیوں کو بااختیار بنانے اور ان میں تال میل پیدا کرنے اور منشیات کے خلاف چھاپہ ماری کے لیے ایک جامع بیداری مہم چلانے کا سہ رخی فارمولہ اپنایا ہے
مرکزی وزیر داخلہ جناب امت شاہ کل بنگلورو، کرناٹک میں ’منشیات کی اسمگلنگ اور قومی سلامتی‘ کے موضوع پر منعقد ہونے والی علاقائی کانفرنس کی صدارت کریں گے۔ کانفرنس میں 5 جنوبی ریاستوں اور 3 مرکز کے زیر انتظام علاقوں کے نمائندے شرکت کریں گے۔ مرکزی وزیر داخلہ میٹنگ کے دوران 1235 کروڑ روپے کی 9298 کلوگرام ضبط شدہ منشیات کو تلف کرنے کی بھی نگرانی کریں گے۔
میٹنگ کے دوران، سمندری راستے سے منشیات کی اسمگلنگ کو روکنے کے طریقوں، منشیات کے اسمگلروں کے خلاف سخت تعزیری کارروائی کے نتیجے میں زیرو ٹالرینس، ریاستی اور مرکزی منشیات کے قانون نافذ کرنے والی ایجنسیوں کے درمیان ہموار تال میل/ تعاون اور مربوط آگاہی پروگرام کے ذریعے منشیات کا استعمال اور اس کے پھیلاؤ کو روکنے جیسے پہلوؤں پر خاص زور دیا جائے گا۔ ۔
وزیر اعظم جناب نریندر مودی کی قیادت میں حکومت ہند نے منشیات سے پاک ہندوستان بنانے کے لیے منشیات کے خلاف زیرو ٹالرنس کی پالیسی اپنائی ہے۔ آزادی کا امرت مہوتسو کے تحت، 01 جون 2022 سے شروع ہونے والی 75 روزہ مہم کے دوران 75000 کلوگرام منشیات کو تلف کرنے کا ہدف مقرر کیا گیا تھا، لیکن وزیر اعظم جناب نریندر مودی کی قیادت میں، مجموعی طور پر اب تک ضبط کی گئی 594620 کلو گرام منشیات، جن کی قیمت 8409 کروڑ روپے ہے، تلف کی جا چکی ہیں، جو مقررہ ہدف سے کئی گنا زیادہ ہے۔ تلف کی گئی کل منشیات میں سے 129363 کلو گرام ضبط شدہ منشیات جس کی مالیت 3138 کروڑ روپے ہے کو اکیلے این سی بی نے تلف کیا ہے۔
وزیر اعظم جناب نریندر مودی کی ہدایت پر، وزارت داخلہ نے ادارہ جاتی ڈھانچے کو مضبوط بنانے، تمام منشیات ایجنسیوں کو بااختیار بنانے اور ان میں تال میل پیدا کرنے اور منشیات کے خلاف چھاپہ ماری کے لیے ایک جامع بیداری مہم چلانے کا سہ رخی فارمولہ اپنایا ہے۔ منشیات کی اسمگلنگ کا مسئلہ مرکز یا ریاست کا مسئلہ نہیں ہے بلکہ قومی مسئلہ ہے اور اس سے نمٹنے کی کوششیں بھی قومی اور متحد ہونی چاہئیں۔ منشیات کی لعنت سے مؤثر طریقے سے نمٹنے کے لیے تمام ریاستوں کو باقاعدگی سے ضلعی سطح اور ریاستی سطح کے این سی او آر ڈی کی میٹنگ بلانی چاہیے۔
منشیات کے خلاف لڑائی میں جدید ترین ٹیکنالوجی کا استعمال آگے بڑھنے کا راستہ ہونا چاہیے اور افیون کی کاشت کرنے والے علاقوں کی شناخت اور کنٹرول کے لیے ڈرون، مصنوعی ذہانت اور سیٹلائٹ میپنگ کے استعمال کو تندہی سے دیکھنا چاہیے۔ منشیات کے معاملوں کی اس کے منبع سے لے کر منزل تک مکمل چھان بین کی جانی چاہیے تاکہ اس کے پورے نیٹ ورک کو ختم کیا جا سکے۔